proxectonos/corpus_dominio_cientifico huggingface dataset:
Kevin A. Lynch

Kevin Andrew Lynch (1918, Chicago, Illinois — 1984, Martha's Vineyard, Massachusetts, EUA) é urbanista e autor.
Lynch estudou na Universidade Yale, en Taliesin (o taller de Frank Lloyd Wright), no Instituto Politécnico Rensselaer, e graduouse Bacharel en urbanismo no Instituto de Tecnoloxía de Massachusetts (ITM) (Massachusetts Institute of Technology (MIT) en 1947. Comezou a impartir docencia no ITM no ano seguinte, chegou a profesor asistente en 1949 e profesor titular en 1963.
Lynch promoveu diversas contribucións ao campo urbanístico a través de pescudas empíricas sobre como os individuos observan, perciben e transitan polo espazo urbano. Os seus libros exploran a presenza do tempo e da historia nas cidades, como os ambientes urbanos afectam aos nenos, e como aguzar a percepción urbana da forma física das cidades e rexións. Procurou estudar estes aspectos como conceptos básicos dun bo deseño urbano.
O seu libro mais famoso The Image of the City ("A Imaxe da Cidade") publicado en 1960, é o resultado de cinco anos de estudos sobre como as persoas perciben e organizan informacións aleatorias cando circulan polo espazo urbano. Usando tres cidades diferentes como exemplo (Boston, Jersey City e Os Ánxeles), Lynch analizou que as persoas en xeral, entenden a cidade ao seu arredor de maneira consistente e previsible, formando mapas mentais coa utilización de cinco elementos principais: Vías: Son as rúas, calzadas, ferrovías e outros camiños de locomoción;
Límites: Son contornos perceptibles, tales como muros, construcións e a costa;
Barrios ou Distritos: Son seccións relativamente grandes da cidade, distintas por algunha característica ou identidade;
Puntos Nodais: Son puntos de converxenza de persoas, como cruzamentos de vías ou prazas; e
Marcos: Que son obxectos peculiares que poden servir como punto de referencia.
"A Imaxe da Cidade" ten unha importante e durable influencia nos campos do urbanismo, arquitectura e na psicoloxía de ambientes.
Kevin Clancy

Kevin Clancy é un numismático británico, cunha traxectoria profesional vinculada á Royal Mint, a ceca real británica. Traxectoria
Kevin Clancy graduouse en Historia na Universidade de Leeds, onde en 1999 acadou o seu doutoramento cunha tese sobre as recuñaxes británicas de 1816-1817, dirixida polos profesores Graham Dyer e Christopher Challis.
Clancy incorporouse en 1992 á Royal Mint, onde ocupa o posto de director do museo numismático da casa da moeda. En tal condición destaca, entre outras, a súa contribución para a creación da exposición permanente sobre a historia da Royal Mint na Torre de Londres. Clancy foi nomeado en 2003 secretario do Comité Asesor sobre o Deseño de Moedas, Medallas, Selos e Condecoracións da Royal Mint, que asesora o Goberno británico e a Coroa sobre os deseños de moedas e obxectos similares.
Kevin Clancy é membro da British Numismatic Society desde 1993, e en 2016 foi elixido presidente desta entidade, cargo que ocupou ata novembro de 2021, cando foi substituído por Elina Screen. Recoñecementos
(2022): Premio Blunt, da British Numismatic Society, de Londres. Publicacións
Estas son as principais monografías publicadas por Kevin Clancy ao longo da súa traxectoria: (1999). The recoinage and exchange of 1816-17. University of Leeds.
(2008). Designing change: The art of coin design. The Royal Mint. ISBN 978-1-869917067
(2015). A history of the sovereign: chief coin of the world. (2015). Royal Mint Museum. ISBN 978-1-869917005
(2016). The Royal Mint: An Illustrated History. Royal Mint Museum. ISBN 978-1869917012
(2018). Objects of war: currency in a time of conflict. Spink Books. ISBN 978-1907427909
Kevin Lynch (folguista e activista)

Kevin Lynch, nado en Park (condado de Derry) o 25 de maio de 1956 e finado na prisión de Maze o 1 de agosto de 1981, foi un activista republicano de irlandés, membro do Irish National Liberation Army. Traxectoria
Lynch era o fillo máis novo dunha familia de oito nenos que tiñan como pais a Paddy e Bridie Lynch en Park, no norte do Condado de Londonderry.
O irmán maior de Lynch, Frank, era un boxeador afeccionado e el tamén practicou ese deporte e mais hurling e fútbol gaélico. Lynch xogou no equipo de Dungiven que gañou o Feile na nGael de Terceira División en Thurles (condado de Tipperary) en 1971, e en 1972 foi o capitán do equipo de hurling de Derry que acadou o título de All Irland en Croke Park (Dublín) tras derrotar o equipo do condado de Armagh.
Con catorce anos Lynch uniuse á rama local de Fianna Éireann, naquel tempo vinculada ao IRA Oficial. Discrepou co alto ao fogo declarado polo IRA Oficial en 1972 e uniuse a unha unidade de servizo activa republicana independente no sur de Derry. Lynch Máis tarde ingresou no Exército de Liberación Nacional irlandés (INLA).
Lynch foi xulgado, condenado e sentenciado a dez anos por roubar escopetas, participando nun tiroteo de castigo e conspirar para arrebatarlle armas ás forzas de seguranza. Foi enviado á prisión de Maze en decembro de 1977. Participou na protesta das mantas, uniuse á folga de fame de 1981 en Maze o 23 maio e morreu 71 días máis tarde. Recoñecementos
Kelly e os outros folguistas son lembrados no Monumento Conmemorativo aos Patriotas e Mártires Irlandeses de 1798, 1916 e 1981 no Cemiterio de Waverley en Sydney, Australia.
O equipo de hóckey irlandés de Dungiven foi rebautizado como Club de Hurling Kevin Lynch como homenaxe após a súa morte na folga de fame irlandesa de 1981.
Kevin Mitnick

Kevin David Mitnick, nado en Van Nuys (California) o 6 de agosto de 1963 e finado en Pittsburgh o 16 de xullo de 2023, foi un cracker estadounidense, que iniciou a súa carreira en 1980, cando só tiña 16 anos e conseguiu romper a seguridade do sistema informático do seu instituto. Traxectoria
Nos anos 80 e a principios dos 90 fíxose famoso por realizar continuas invasións en ordenadores de universidades, empresas de informática e telecomunicacións, a NASA e mesmo o Departamento de Defensa dos EUA, conseguindo acceder a valiosa información confidencial.
As súas fazañas custaron moitos millóns de dólares ao Goberno dos Estados Unidos. Por este motivo, a súa foto chegou a estar na lista dos delincuentes máis buscados polo FBI, que o perseguiron durante tres anos ata que o detiveron en 1995.
Tras cumprir a condena no cárcere, foi posto en liberdade en xaneiro do 2000. Mitnik tivo dende aquela absolutamente prohibido o uso de ordenadores, teléfonos móbiles, televisores ou calquera equipo electrónico capaz de conectarse a Internet. Adicouse a impartir conferencias e seminarios sobre Seguridade Informática.
Kevin Poulsen

Kevin Poulsen nado en 1965 en Pasadena (California, Estados Unidos), é un famoso phreaker de California, que durante un período de dous anos conseguiu controlar o sistema de conmutación da súa operadora de telefonía local. Grazas aos seus coñecementos informáticos deu intervido a central de conmutación para que seleccionaran a súa liña persoal de teléfono coma a gañadora en multitude de concursos e ofertas telefónicas, mentres bloqueaba a doutros usuarios do servizo. Deste modo, conseguiu gañar 2 Porsches, 2 viaxes a Hawaii e máis de 22. 000 dólares en efectivo. Finalmente foi descuberto polo FBI e acusado de diversos delitos: interceptación de comunicacións, estafas informáticas etc.
Keyhole, Inc.

Keyhole, Inc. , empresa fundada en 2001, foi pioneira no desenvolvemento de software especializado en aplicacións de visualización de datos xeoespaciais. Foi adquirido por Google en 2004.
O nome "Keyhole " tamén é unha homenaxe aos satélites de recoñecemento KH, o sistema de recoñecemento militar orixinal "ollo no ceo", que ten máis de 30 anos. 2001: Inicio
Keyhole obtivo o seu primeiro financiamento dun fondo de investimento. Máis tarde recibiu financiamento da Central Intelligence Agency (CIA), a través da empresa de capital risco In-Q-Tel. 2004: Adquisición
Posteriormente, Keyhole foi adquirida por Google en 2004. No mercado o seu programa principal foi Earth Viewer, que foi actualizado e relanzado con éxito en 2005 como Google Earth.
Algunhas das súas funcións conserváronse nos servizos de Google Maps, Google Mobile e Keyhole Markup Language.
A empresa de Berlín ART+COM denunciou que o Google Earth fora copiado do seu programa Terravision. O proceso foi recollido na miniserie The Billion Dollar Code.
Khachkar

Un Khachkar ou Khatchkar ("Խաչքար" en armenio, "cruz de pedra", pronunciado como AFI: [χɑtʃkɑɹ]) é unha pedra conmemorativa tallada tradicional de Armenia.
Ten un crucifixo ou unha cruz, cunha roseta ou círculo solar debaixo. Outras partes pódense encher con patróns de follas, uvas ou nós. Ás veces ten unha repisa na parte superior con santos ou personaxes da Biblia.
A maior parte das veces un khachkar é colocado por motivos relixiosos para a salvación da alma dunha persoa viva ou morta. Tamén teñen sido colocados por outros motivos, como para mostrar unha vitoria militar, a construción dunha nova igrexa ou como protección contra desastres naturais.
A maioría dos Khachkars están nos cemiterios, pero as lápidas armenias adoptan moitas outras formas, e só unha pequena parte son khatchkars.
Khady Hane

Khadidjatou Hane, Khady Hane (Dacar, 6 de decembro de 1962) é unha escritora senegalesa. Vive actualmente en Francia onde estudou na Universidade de París.
Khady Sylla

Khady Sylla, nada en Dacar o 27 de marzo de 1963 e finada na mesma cidade o 8 de outubro de 2013, foi unha escritora senegalesa. Traxectoria
Estudou en París e fou profesora de alemán na Universidade Cheikh Anta Diop de Dakar. Obra
Le Jeu de la Mer, París: L'Harmattan, 1992. ISBN 2-7384-1563-6 Filmografía
An Open Window
Colobane Express (1999)
Curtametraxes e documentais
Les Bijoux (1997)
Une fenêtre ouverte (2005) (52 min. )
Khakassia

A República de Khakassia[Cómpre referencia] (ruso: Респу́блика Хака́сия; en khakas Хакас Республиказы), ou Khakassia (ruso: Хака́сия), é unha república rusa. A súa capital é a cidade de Abakán. A poboación da república é de 532. 403 (Censo de 2010).
KhalifaSat

KhalifaSat, nomeado inicialmente como DubaiSat 3, é un satélite artificial de Emiratos Árabes Unidos lanzado o 29 de outubro de 2018 mediante un foguete H-2A desde o Centro Espacial de Tanegashima. Características
KhalifaSat é o terceiro satélite de observación terrestre dos Emiratos Árabes Unidos. Comezou a ser desenvolvido en Corea do Sur para logo ser transferido á Institución para o Avance da Ciencia e da Tecnoloxía dos Emiratos Árabes Unidos (EIAST). Foi o primeiro satélite en ser completado nos Emiratos e está baseado no DubaiSat 2, usando o bus SI-300, cunha masa de 330 kg. O satélite ten unha resolución de ata 70 cm desde unha órbita duns 600 km.
Khan (título)

Nas linguas turca e mongol, khan ou can significa "gobernante" ou "comandante". A orixe do termo pode ser dunha lingua altaica, probabelmente unha lingua mongol. Actualmente, os khans existen principalmente no sur de Asia, Asia central e Irán. Unha muller khan chámase Khatun ou Khanum. Diferenza entre Khagan e Khan
Khagan significa "Khan dos Khans" ou "Gran Khan" pero moitas veces é (incorrectamente) acurtado a Khan. Isto é semellante a como o persa Shahanshah "Rei de Reis", adoita chamarse simplemente Shah. Xenxis Khan tamén foi chamado o "Gran Khan" como o otomán Padishah foi chamado o "Gran Sultán". Os Khans gobernan sobre os Khanatos. Os khagans gobernan sobre os khaganatos. Nome
Khan do túrquico khān, ás veces transcrito kän. Khan é un apelido popular do sur de Asia (p. ex Salman Khan). Hoxe en día ten moitos significados equivalentes como comandante, líder ou gobernante. Ás veces tradúcese como rei ou príncipe, aínda que khan é un pouco diferente). Orixinalmente os khans dirixían pequenas tribos.
Variacións
Houbo diversas variacións sobre o título usado nos tempos modernos. Khan Bahadur ou Khan Sahib era un título de honra, concedido pola India aos musulmáns que fixeran grandes actos de valor ou servizo á nación ou ao goberno. A contraparte hindú deste título foi Rai Bahadur ou Rai Sahib. Este título normalmente outorgábase ademais doutros premios e condecoracións e engadíase antes ou despois do nome real dunha persoa como prefixo ou sufixo. Imperio Mongol
Foi usado polos mongois no seu Imperio Mongol.
O título "Khan" fíxose ben coñecido cando os mongols Temüjin conquistou a maior parte de Eurasia e formou o Imperio Mongol. Foi o maior imperio terrestre que o mundo viu. A miúdo chámase Khan Xenxis Khan, pero o seu verdadeiro título era khagan. O imperio mongol ramificouse no Ilkhanato de Persia e no Khaganato Chagatai de Asia Central.
Khanato

Khanato é unha palabra de orixe turca-mongol utilizada para describir unha entidade política gobernada por un khan.
En turco moderno, a palabra que se usa é kağanlık, e no azerí moderno da República de Azerbaidján, xanlıq. En Mongolia utilízase a palabra khanlig, como en Khereidiin Khanlig, que significa khanato de Kerait.
Esta entidade política é típica dos pobos da estepa de Eurasia e pode ser equivalente a outros termos tribais como cacicado, principado ou reino.
Os khanatos foron ás veces reagrupados en khaganatos, unha especie de Imperio baixo a autoridade dun khan soberano, khan de khanes, coñecido en galego como Gran Khan ou khagán (turco: kağan; mongol: хаган).
Khelrtva

Khelrtva (xeorxiano: ხელრთვა) é un monograma, cuño ou sinatura caligráfica dos monarcas, patriarcas e príncipes xeorxianos. A palabra "khelrtva" significa literalmente "decorar, adornar ou embelecer coa man" en xeorxiano, "kheli" é man e "rtva" adornar ou decorar.
As sinaturas khelrtva escribíanse nun dos tres alfabetos xeorxianos, pero sobre todo en Nusxuri e Mxedruli, non obstante os monogramas, especialmente os reais escribíanse en Asomtavruli, e cada monarca xeorxiano tiña o seu propio khelrtva.
Khertek Anchimaa-Toka

Khertek Amyrbitovna Anchimaa-Toka (en ruso: Хертек Амырбитовна Анчимаа-Тока, en tuva: Анчимаа-Тока Хертек Амырбит уруу, Anchimaa-Toka Khertek Amyrbit uruu), nada en Tannu Uriankhai (China Qing) o 1 de xaneiro de 1912 e finada en Kyzyl (Rusia) o 4 de novembro de 2008, foi unha política tuva-soviética que entre 1940 e 1944 foi a líder do Pequeno Khural da República Popular Tuva, e a primeira muller xefa de estado non hereditaria. Foi a esposa de Salchak Toka, líder supremo da república dende 1932 a 1973. Traxectoria
Khertek Anchimaa naceu en Tuva, no que hoxe é o distrito de Bay-Tayginsky, no seo dunha familia campesiña pobre. Cando era nena, perdeu o seu pai e o seu irmán máis vello pola varíola. A pesar de que a súa nai era analfabeta, Khertek conseguiu aprender a ler e escribir en mongol e, en 1930, cando se creou o primeiro alfabeto nacional tuvano, foi unha das primeiras en aprendelo. Ese mesmo ano foi admitida en Revsomol, unha organización xuvenil vinculada ao Partido Revolucionario Popular Tuvano, similar ao Komsomol. Foi encargada de erradicar o analfabetismo do seu kozhuun (distrito) natal. Ao ano seguinte, en recoñecemento ao seu éxito, foi admitida e enviada, xunto con outros setenta elixidos, á Universidade Comunista Oriental. Ademais de estudar, os estudantes asistiron a charlas de famosos políticos soviéticos. Dise que o encontro con Nadezhda Krupskaia tivo un grande efecto sobre Khertek. Anchimaa-Toka foi unha dos once estudantes tuvanos que se graduaron.
Ao regresar a Tuva en 1935, dirixiu o departamento de propaganda de Revsomol. En 1938 converteuse en directora do Zhenotdel Tuvano, semellante ao Zhenotdel soviético. En 1940 alcanzou o cumio da súa carreira, obtendo o posto de presidenta do Pequeno Khural, converténdose así na muller de maior rango do seu tempo, superando a Aleksandra Kolontai, a primeira muller en ser ministra. Máis tarde, Sühbaataryn Yanjmaa e Sirimavo Bandaranaike superaron o seu logro. Ese mesmo ano casou con Salchak Toka, secretario xeral do Partido Revolucionario Popular Tuvano, aínda que mantivo o seu nome familiar "Anchimaa" ata a morte do seu marido. Durante o seu mandato, tivo extensa correspondencia co seu colega soviético Mikhail Kalinin.
Durante a segunda guerra mundial fixo moito para mobilizar os recursos da república para axudar a Unión Soviética na súa loita contra a Alemaña nazi e foi fundamental na inclusión de Tuva na Unión Soviética en 1944. Despois diso, traballou como vicepresidenta do comité executivo rexional e máis tarde vicepresidenta do Consello de Ministros de Tuva, sendo responsable de benestar social, cultura, deportes e propaganda.
Xubilouse en 1972, adoptando o nome de "Anchimaa-Toka" despois da morte do seu marido en 1973, levando unha vida tranquila ata a súa morte aos 96 anos. Khertek Anchimaa-Toka foi unha figura controvertida en Tuva, que se dixo que era membro da troika (similar á troika do NKVD), que condenou a morte o primeiro ministro tuvano Churmit Dazhy e outros altos cargos nos anos 30. Non obstante, o caso nunca foi investigado.
Khi

Khi é a vixésimo segunda letra do alfabeto grego (χῖ); equivale ao /x/ ou ao /χ/, o son do iota do castelán; anteriormente tiña o valor de /kʰ/, oclusiva velar xorda aspirada. Minúscula χ, maiúscula Χ. Adoita transcribirse como c ou qu. Como signo numérico representaba o seiscentos. En maiúscula serve tamén para designar o vixésimo segundo canto da Ilíada de Homero e en minúscula o vixésimo segundo da Odisea.
Khlong

Un khlong (en tailandés: คลอง) é a denominación que reciben as canles fluviais, naturais e artificiais, que percorren a chaira central da Tailandia, formados principalmente polos ríos Chao Phraya, Ta Chin e Mae Klong. A palabra tamén se aplica a moitos ríos pequenos, denominados coa palabra khlong seguido do seu nome propio.
A capital, Bangkok, está atravesada por multitude de khlongs, denominándose por isto "A Venecia do Leste". Os khlongs empréganse para o transporte, para a instalación de tendas e comercios flotantes, como tamén como lugares onde se depositan as augas residuais e outros refugallos. Convertéronse, co paso do tempo, en rúas, se ben na zona de Thonburi, en Bangkok, consérvanse algúns dos máis grandes. Na zona central da capital atópase o Khlong Saen Saeb, que serve como rota fluvial de grande importancia no transporte público de Tailandia. Os tradicionais establecementos flotantes existen agora só para a atracción turística, sendo os máis coñecidos os do amphoe de Damnoen Saduak, na provincia Ratchaburi.
Khomas

Khomas é unha das catorce rexións de Namibia.
A súa capital é Windhoek, que tamén é a capital do país. A rexión de Khomas está situada no centro de xeográfico de Namibia, polo que non ten costa marítima nin fronteira con ningún outro país. Os brancos e os mestizos representan o 46, 7 % da poboación de Khomas.
O alemán é falado ou comprendido polo 25 % da poboación da rexión. [Cómpre referencia]
Khorasán (Irán)

O Khorasán (en persa خراسان, Khorāsān) foi, até 2004, a maior provincia do Irán. Neste ano foi desmembrada en tres novas provincias: Khorasán do Norte;
Khorasán do Sur e
Razavi Khiorasán.
O nome Khorasán, que significa "terra do sol nacente", en persa, déuselle á provincia oriental do Imperio persa durante o período sasánida e despois foi utilizado polos xeógrafos árabes para referirse máis ben á rexión que ocupa actualmente o Afganistán.
Esta antiga provincia persa, que se estendía, ao norte, do río Oxus até o mar Caspio e, ao sur, da beira dos desertos centrais iranianos até as montañas centroafgás ao leste, incluía partes do que son hoxe os territorios de Irán, Afganistán, Tadjiikistán, Turkmenistán e Uzbekistán.
Pasaron polo Khorasán conquistadores e imperios como os gregos, os árabes, os turcos seléucidas, os mongois, os safávidas, os afgáns e outros.
A rexión histórica foi entre 644 e 999 unha provincia califal, que estaba gobernada por emires designados polo califa, desde 821 ao 896 por unha dinastía de emires-gobernadores denominados tahírides. Despois foi disputada por safáridas e outros, e o goberno califal desapareceu de feito, aínda que non de dereito. Desde 900 a 999 estivo en mans da dinastía dos samánidas, que se declaraban leais ao califa. En 999 caeu en mans dos gaznévidos.
Algunhas das principais cidades históricas de Persia situábanseme no antigo Khorasán: Nishapur (actualmente no Irán), Merv e Sanxán (no Turkmenistán), Samarcanda e Bukhara (Uzbekistán), e Herat, Cabul, Ghazni e Balkh (Afganistán).
Os principais grupos étnicos da rexión son os persas, os turcos, os turcománs, os kurdos e os árabes. Hai tamén unha considerábel comunidade de orixe afgá na provincia, debido aos grupos de refuxiados que chegaron do Afganistán nos últimos anos, escapando dos talibáns.
As principais linguas faladas na rexión son o persa, o kurdo e o turco.
A rexión é famosa polas alfombras e polo azafrán que se produce no sur.
Khórtisia

A illa Khórtitsia (en ucraíno: Хо́ртиця Khortitsa; en ruso Хо́ртица Khortitsa) é unha grande illa localizada no río Dniéper, en Ucraína.
A illa xogou un papel importante na historia de Ucraína, especialmente na historia dos Cosacos de Zaporíia. Este histórico lugar está situado nos límites da moderna cidade industrial de Zaporíia, estendéndose desde o nordeste ao sueste ao longo de máis de 20 km, cunha anchura media de 2, 5 km.
Ten unha flora e fauna únicas, incluíndo bosques de carballos e piñeiros, praderías e estepas, polo que na actualidade está protexida como reserva cultural nacional. A parte norte da illa é moi rochosa e relativamente alta (30 m sobre o leito do río) en comparación coa parte sur, que é baixa e adoito inundada polas augas do Dniéper. Historia
Zaporíia toma o nome das nove cataratas do río Dniéper que foron niveladas na década de 1930 cando se construíu unha central hidroeléctrica na corrente principal. Só acantilados graníticos, que se levantan 50 m, testemuñan o pasado do orixinariamente rochoso terreo.
Kiabi

Kiabi é un grupo francés de distribución de produtos de moda creado en 1978 para Roncq por Patrick Mulliez. Operando no sector das grandes superficies téxtiles, Kiabi é un dos líderes da industria.
O seu concepto de "moda a prezos baixos" baséase nos produtos dispoñibles para toda a familia.
Kiabi tiña 394 tendas en todo o mundo en xuño de 2010, incluíndo 310 en Francia, 61 en España, 18 en Italia e catro no Dom-Tom. As primeiras tendas en réxime de franquía puxéronse en marcha no 2005.
Kick Off

Kick Off é un videoxogo desenvolvido por Anco para Atari ST en 1989, deseguida apareceu a versión para Amiga seguida das versións para Amstrad CPC, Atari 8-bit, Commodore 64, NES, SNES e ZX Spectrum.
A diferenza dos simuladores de fútbol anteriores a pelota non se pega ós xogadores senón que os xogadores teñen que ir empuxando a bóla na dirección que desexen que vaia, o que dá realismo ó xogo e contribuíu ó grande éxito do xogo, ó que seguiron varias secuelas. Ademais incorpora numerosas accións que poden suceder ó longo do xogo como faltas, penaltis, mostra de cartóns amarelos e vermellos, tácticas, cornes etc. Poden participar de 1 a 4 xogadores elixindo entre diferentes categorías desde a internacional á liga xuvenil. Kick Off 2 World Cup - Kick Off 2 World Tournament
Kiddy's Class - Skhuaban

Kiddy's Class en España e Portugal e Skhuaban no resto dos países é unha empresa do grupo Inditex creada en 1991 dentro das tendas de Zara. A partir de 2002 comezou a abrir tendas propias. A estratexia comercial era abrir Kiddy's Class en pequenas vilas e lugares onde non era rendible unha tenda de Zara.
Kidult

O termo kidult provén da contracción das dúas palabras inglesas kid e adult (en galego, neno e adulto, respectivamente) e utilízase para designar aos xoves de entre 20 e 40 anos, urbanos, cun nivel adquisitivo medio ou medio-alto que consomen produtos que lles evocan a súa infancia. Así, trátase dun grupo de poboación social e politicamente activo cuxo consumo está vencellado a referentes da cultura popular. Nos países de fala hispana acuñouse o termo adultescentes ou adulescentes. Orixe e características
No ano 1983, o doutor estadounidense Dan Kiley utilizou por primeira vez o termo Síndrome de Peter Pan na súa obra The Peter Pan Syndrome: Men Who Have Never Grown Up (O Síndrome de Peter Pan: Homes que nunca medraron) para referirse a un tipo de adulto socialmente inmaturo, irresponsable, rebelde, dependente, narcisista, que nega o envellecemento e cre estar máis aló das normas sociais.
Aínda que esta síndrome é unha disfunción individual e o fenómeno kidult é unha tendencia social xeneralizada, existe unha gran similitude entre ambos termos (que fai que se utilicen indistintamente). Así os kidult son por norma xeral persoas adultas sen responsabilidades familiares que viven cos seus pais pero que así e todo teñen o suficiente poder adquisitivo como para investir en artigos de lecer (roupa, cinema, música, ordenadores, videoxogos). Tamén en ocasións se trata de profesionais exitosos que evitan a responsabilidade que comporta a madurez e gastan a maior parte dos seus ingresos neles mesmos.
Entre as causas que explican esta tendencia global a vivir nunha eterna xuventude están o incremento da expectativa de vida, o atraso da paternidade, as dificultades á hora de independizarse dos proxenitores, o xurdimento dunha sociedade global de lecer e os adiantos tecnolóxicos. Repercusión social
En España este fenómeno non causa tanta expectación xa que é relativamente habitual ficar no domicilio familiar unha vez finalizados os estudos (o 30% dos españois entre 30 e 35 anos vive cos seus proxenitores. Noutros países, os sociólogos definen un cambio permanente na forma de vida: aparece así co fenómeno kidult unha etapa intermedia entre a adolescencia e a idade adulta.
O auxe desta tendencia, significa asemade un grande mercado de produtos de lecer a nivel global. Símbolos da cultura kidult
Entre os símbolos máis característicos deste fenómeno están os produtos relacionados coa vestimenta (zapatillas PUMA, Adidas, All Stars, camisetas da mascota Naranjito), coa televisión (The Simpsons, South Park), co cinema (Shrek, triloxía de O Señor dos Aneis, The Incredibles, filmes de heroes clásicos, series de culto de décadas pasadas), coa lectura (saga de Harry Potter), cos xoguetes (Strawberry Shortcake, Nancy, Scalextric), cos videoxogos (consola Nintendo ou Playstation) e incluso coa alimentación (Cola Cao, Nocilla).
Kieserita

A kieserita é un mineral do grupo VI (sulfatos), segundo a clasificación de Strunz. É un sulfato hidratado de magnesio. Preséntase en agregados granudos, incoloros e turbios de cor branca ou amarela. O seu nome provén do alemán Dietrich Georg von Kieser.
Kifkif

Kifkif é unha asociación de lesbianas, gais, transexuais e bisexuais de Marrocos. Establecida como tal, leva a cabo unha loita pacífica polos dereitos destes. Historia e características
Kifkif ("igual" en árabe marroquí) é ilegal en Marrocos, pero non en España, onde desempeña o seu labor dende 2008. Na súa constitución afírmase que a súa acción abarca tanto España como Marrocos. A adhesión Kifkif está aberta a calquera persoa que comparta os seus valores con base na Declaración Universal dos Dereitos Humanos.
A asociación foi criticada violentamente pola sociedade máis conservadora musulmá. .
Kill Bill Volume 1

Kill Bill Volume 1 é un filme estadounidense dirixido por Quentin Tarantino que se estreou no 2003. Primeira parte da saga cinematográfica Kill Bill. Sinopse
O día da súa voda, unha asasina profesional (Uma Thurman) sofre o ataque dalgúns membros da súa propia banda, que obedecen as ordes de Bill (David Carradine), o xefe da organización criminal. Logra sobrevivir ó ataque, aínda que queda en coma. Cinco anos despois esperta cun gran desexo de vinganza. Personaxes
Uma Thurman como Beatrix Kiddo/A Noiva (Mamba negra)
David Carradine como Bill
Lucy Liu como O-Ren Ishii
Vivica A. Fox como Vernita Green
Michael Madsen como Budd
Daryl Hannah como Elle Driver
Julie Dreyfus como Sofie Fatale
Sonny Chiba como Hattori Hanzo
Ambrosia Kelley como Nikki Green
Michael Parks como Earl McGraw
James Parks como Edgar McGraw
Michael Bowen como Buck
Gordon Liu como Johnny Mo
Jun Kunimura como Xefe Tanaka
Chiaki Kuriyama como Gogo Yubari
Sakichi Sato como Charlie Brown Galardóns e nomeamentos
2003: Globos de Ouro: Nomeada á mellor actriz (Uma Thurman).
2003: 5 Nomeamento ós BAFTA, incluíndo mellor actriz (Thurman), música e montaxe.
2003: Festival Sitges: Premio do público.
Kill Bill Volume 2

Kill Bill Volume 2 é un filme estadounidense dirixido por Quentin Tarantino que se estreou no 2004. Segunda parte da saga Kill Bill. Sinopse
Tras eliminar a algúns membros da banda que intentou asasinala o día da súa voda, a "Mamba Negra" (Uma Thurman) intenta acabar cos demais, especialmente con Bill, o seu antigo xefe (David Carradine), que foi quen a mandou matar. Personaxes
Uma Thurman como Beatrix Kiddo/A Noiva (Mamba negra)
David Carradine como Bill
Lucy Liu como O-Ren Ishii
Vivica A. Fox como Vernita Green
Michael Madsen como Budd
Daryl Hannah como Elle Driver
Julie Dreyfus como Sofie Fatale
Sonny Chiba como Hattori Hanzo
Gordon Liu como Pai Mei
Stephanie L. Moore, Shana Stein e Caitlin Keats como Joleen, Erica e Janeen
Bo Svenson como Reverendo Harmony
Chris Nelson como Tommy Plympton
Samuel L. Jackson como Rufus
Larry Bishop como Larry Gomez
Sid Haig como Jay
Michael Parks como Esteban Vihaio
Perla Haney-Jardine como B. B.
Helen Kim como Karen
Lawrence Bender como Empregado do Hotel Galardóns e nomeamentos
2004: Globos de Ouro: Nomeada mellor actriz (Uma Thurman) e actor secundario (David Carradine).
Killarney

Killarney (Cill Airne en irlandés) é unha cidade da Irlanda situada no condado de Kerry. Posúe 13. 426 habitantes (censo de 2006).
Killswitch Engage (álbum de 2000)

Killswitch Engage foi o título do álbum de estrea do grupo estadounidense de metalcore Killswitch Engage, publicado o 4 de xullo de 2000 a través do selo Ferret Music. Foi a única publicación do grupo por medio deste selo, xa que posteriormente o grupo asinaría un contrato co selo Roadrunner Records. As reedicións do disco nos anos 2005 e 2007 publicáronse tamén baixo o selo de Roadrunner Records. . Persoal
Killswitch Engage
Jesse Leach – Voz.
Joel Stroetzel – Guitarra.
Mike D'Antonio – Baixo.
Adam Dutkiewicz – Batería.
Produción
Adam Dutkiewicz
Kim Campbell

Avril Phaedra Douglas "Kim" Campbell, coñecida como Kim Campbell, nada en Port Alberni, Columbia Británica o 10 de marzo de 1947, é unha avogada e política canadense. Foi a primeira muller en acceder como primeira ministra do Canadá do 25 de xuño ao 3 de novembro de 1993. Traxectoria
Campbell naceu en Port Alberni, Columbia Británica, como filla de Phyllis "Lissa" Margaret (de solteira Cook; 1923–2013) e de George Thomas Campbell (1920–2002), un avogado que prestou servizo nun rexemento de infantaría do exército canadense en Italia. O seu pai naceu en Montreal, fillo de pais escoceses, provenientes de Glasgow. A súa nai abandonou a familia cando ela tiña doce anos, deixando á pequena Kim e a súa irmá Alix ao coidado do seu pai. Sendo adolescente, Campbell comezou a utilizar permanentemente o alcume de Kim.
Na súa preadolescencia, Campbell foi reporteira e condutora dun programa para nenos da CBC, chamado Junior Television Club.
Campbell e a súa familia mudáronse a Vancuver, onde asistiu á Prince of Wales Secondary School e foi unha estudante sobresaliente. Graduouse en 1964.
Carreira política
Impartiu ciencias políticas na Universidade da Columbia Británica e exerceu a carreira de dereito durante dous anos antes de dedicarse á política. En 1988 foi elixida para o parlamento federal.
Primeira Ministra do Canadá
Baixo o cargo do Primeiro Ministro Brian Mulroney, fíxose Ministra de Asuntos Indíxenas (1989), Ministra de Xustiza e Fiscal Xeral (1990) e Ministra de Defensa (1993). Despois da xubilación de Mulroney en xuño de 1993, pasou a ser a primeira muller en ocupar o posto de Primeiro Ministro do Canadá.
Derrota polos liberais
O seu mandato foi breve; o 3 de novembro de 1993 o seu partido sufriu a peor derrota da súa historia e ela renunciou.
Kim Kielsen

Kim Kielsen, nado en Paamiut o 30 de novembro de 1966, é un político groenlandés, primeiro ministro de Groenlandia desde o 30 de setembro de 2014 até 2021, e presidente do partido Siumut até o 20 de novembro de 2020, logo de substituír a Aleqa Hammond en outubro de 2014. Traxectoria
Kim Kielsen traballou como mariñeiro pero tras estudar na academia de policía, exerceu como oficial de policía nas localidades de Upernavik e Paamiut de 1996 ata 2003. En 2003 solicitou unha excedencia para exercer como coordinador dun proxecto social para nenos e mozos con problemas.
Carreira política
Na primavera de 2005 entrou no concello da súa localidade natal, presentouse tamén ás eleccións xerais de novembro de 2005 logrando un asento no Parlamento de Groenlandia. Entre 2007 e 2009 foi ministro de Vivenda, Infraestruturas e Recursos Naturais. En outubro de 2014 converteuse en primeiro ministro en funcións tras renunciar Aleqa Hammond, e pouco despois o Siumut elixiuno o seu presidente, con 44 votos sobre 65. O 4 de decembro de 2014 o seu partido, Atassut, e Demokraatit formaron unha nova coalición. O 10 de decembro de 2014 estaban representados os novos ministros
En resposta ao interese do presidente dos Estados Unidos, Donald Trump en agosto de 2019, por comprar Groenlandia, Kielsen dixo que a proposta "non era algo para bromear" e que "Groenlandia non é dinamarquesa. Groenlandia é groenlandesa. Espero persistentemete que isto non sexa algo serio".
O 29 de novembro de 2020, Kielsen perdeu a reelección para a presidencia do Partido Siumut ante Erik Jensen. Vida persoal
Kim Kielsen está casado con Judithe Kielsen, e teñen dous fillos.
Kimberlita

A kimberlita é unha rocha ígnea plutónica, básica, da que se obteñen os diamantes (tamén se obteñen noutro tipo de rocha coñecidas como lamproítas). Os depósitos en Kimberley, Suráfrica, foron os primeiros en ser recoñecidos, e de aí vén o nome.
Esta rocha formouse no magma fundido a gran profundidade, presión e temperatura baixo a superficie da codia terrestre hai máis de 100 millóns de anos, onde o carbono cristalizou en forma de diamante. Posteriormente a kimberlita ascendeu por físgoas volcánicas chamadas chemineas liberada na superficie da Terra polos axentes atmosféricos.
Kimetsu no Yaiba: Mugen Ressha-hen

Kimetsu no Yaiba: Mugen Ressha-hen (en xaponés: 劇場版「鬼滅の刃」 無限列車編) é un filme xaponés de 2020 dirixido por Haruo Sotozaki e escrito por Ufotable. Baséase na trama do "tren Mugen" da serie manga Gardiáns da noite creada por Koyoharu Gotouge. O filme é unha secuela directa da primeira tempada da serie anime. Personaxes
Kimi no Na wa.

Kimi no Na wa. (en xaponés: 君の名は。) é un filme de animación xaponés de 2016 dirixido e escrito por Makoto Shinkai. Foi producido por Noritaka Kawaguchi e Genki Kawamura, con música composta por Radwimps. Kimi no Na wa. conta a historia dunha moza adolescente do Xapón rural e un rapaz de Tokyo que intercambian os seus corpos. Está protagonizado polas voces de Ryunosuke Kamiki, Mone Kamishiraishi, Masami Nagasawa e Etsuko Ichihara. Unha novela homónima escrita por Shinkai foi publicada un mes antes da estrea do filme.
Kimi no Na wa. foi distribuído por Toho. Estreouse na convención Anime Expo 2016 dos Ánxeles o 3 de xullo de 2016, e no Xapón o 26 de agosto de 2016. Recibiu a aclamación da crítica, que alabou a animación e o impacto emocional do filme, e foi un grande éxito comercial, converténdose no cuarto filme con maior recadación na historia do Xapón, o sétimo filme de animación tradicional, e o quinto filme de fala non inglesa con maior internacionalmente, cun total de $355 millóns. Gañou o premio do Festival de Cine de Sitges, o LAFCA e no Festival de Mainichi o premio de mellor filme animado, así como un nomeamento nos Premios da Academia Xaponesa á mellor animación do ano. Sinopse
Taki e Mitsuha, dous adolescentes, descobren un día que mentres dormen os seus corpos se intercambian, e comezan a comunicarse entre eles por medio de notas e cos teléfonos móbiles. Ela é unha estudante dunha pequena vila que renega da vida rural e desexa vivir na cidade; el, un tímido estudante de Tokyo cun traballo a tempo parcial nun restaurante italiano. A medida que conseguen superar a sorpresa inicial, créase entre eles unha ligazón que pouco a pouco vai convértendose en algo máis.
Kimigayo

Kimigayo (君が代) é o himno nacional do Xapón. A súa letra é a máis antiga de entre os himnos nacionais do mundo, ademais dunha das máis curtas cunha lonxitude de 11 medidas e 32 caracteres. A súa letra procede dun poema waka escrito no período Heian (794–1185), e a melodía adaptouse en 1880, substituíndo a outra melodía pouco popular composta once anos antes. Malia que o título "Kimigayo" adoita traducirse coma "O Reinado da súa Maxestade Imperial", non hai unha tradución oficial do título ou da letra establecida por lei.
Dende 1888 ata 1945 "Kimigayo" serviu coma himno nacional do Imperio do Xapón. Trala disolución do imperio seguindo a súa rendición ó final da Segunda guerra mundial, o estado do Xapón sucedeuno en 1945. O emperador Hirohito permaneceu no trono, e "Kimigayo" mantívose coma o himno nacional de facto. Quedou recoñecido oficialmente por lei coma o himno nacional do país no ano 1999.
Kimmage

Kimmage ou Camaigh en irlandés (Dublín 12 e Dublín 6W) é un suburbio de Dublín preto de Greenhills, Harold's Cross, Rathfarnham, Templeogue e Terenure. O nome "Kimmage" vén do irlandés cam uisce, que significa río "ventoso". O río Poddle percorre Dimmage para logo unirse ao río Liffey. O seu sinal máis famoso é o KCR ou Cruzamento de Camiños de Kimmage, que foi unha estación de gasolina e unha tenda durante máis de vinte anos.
Kimmeridxiano

O Kimmeridxiano é unha división da escala temporal xeolóxica, unha das últimas idades ou pisos do período Xurásico. Esténdese desde 155, 7 até 150, 8 millóns de anos atrás, aproximadamente. O Kimmeridxiano sucede ao Oxfordiano e precede ao Titoniano do Xurásico Superior.
Os dinosauros saurópodos, que se fixeron xigantes nestos tempos, proliferaron xunto cos terópodos, hipsilofodóntidos e estegosauros. Os pterosauros seguiron sendo pequenos, mentres que os plesiosauros e ictiosauros acadaron grandes tamaños chegando a dominar os océanos. Apareceron as primeiras aves, e os mamíferos aínda eran pequenos e comparativamente raros.
A idade toma o seu nome do val de Kimmeridge na costa de Dorset, Inglaterra, onde a exposición está no seu grao máis grande. A praia na baía de Kimmeridge é un bo lugar para atopar fósiles.
A formación da arxila de Kimmeridge é a razón de cerca do 95% do petróleo que hai no Mar do Norte.
Kin García

Joaquín García é un baixista e percusionista noiés que comezou tocando na Orquestra París para pasar despois ao Jazz. Participa en discos de Fernando Llorca, Baio Ensemble e Alberto Conde Discografía
O lobo morde a man (2006)
Accipiter Gentilis (2010)
Kina (moeda)

A kina é a moeda oficial de Papúa-Nova Guinea. Divídese en 100 toea. A kina foi introducida o 19 de abril de 1975, substituíndo ao dólar australiano ao mesmo valor. O nome kina deriva de Kuanua da rexión de Tolai, referíndose a unha cuncha de perla ámplamente empregada para o comercio. O seu código ISO 4217 é PGK. Moedas
En 1975 introducíronse moedas de 1, 2, 5, 10 e 20 toea e 1 kina. As moedas de 1 e 2 toea foron feitas en bronce, mentres que o resto foron feitas de cuproníquel. A moeda dunha kina é redonda e cun burato no centro, esta denominación foi reducida de tamaño a principios de 2006, e a moeda de maior valor deixou de ser legal o 31 de decembro de 2008. O 19 de abril de 2007 as moedas de 1 e 2 toea deixaron de ser legais.
En 1980, as moedas de 50 toea foron introducidas, mais só de xeito conmemorativo e sen un deseño estándar. Billetes
O 19 de abril de 1975 foron introducidos os billetes de 2, 5 e 10 kina para substituír os dólares australianos co mesmo valor, mais as cores seguiron sendo as mesmas. Circularon xunto co dólar ata o 1 de xaneiro de 1976, cando o dólar deixou de ter valor legal. O billete de 20 kina introduciuse en 1977, o de 50 dina en 1990, e o de 100 kina en 2005. Tódalas coloracións das denominacións son iguais ás dos antigos billetes australianos. Dende 1991, tódolos billetes de Papúa-Nova Guinea están feitos en polímero ademais de papel.
En 1999 comezou unha nova serie de billetes de 50 kina, outra dos de 100 kina en 2005, outra de 2 e 20 kina en 2007 e a de 5 e 10 kina en 2008. This makes all the denominations of the kina issued in polymer.
Kingsman: The Golden Circle

Kingsman: The Golden Circle é un filme británico-estadounidense de 2017 dirixido por Matthew Vaughn e escrito por Jane Goldman e Vaughn. Baséase na serie de banda deseñada The Secret Service (poteriormente titulada Kingsman) creada por Mark Millar e Dave Gibbons, e é o segundo título da franquía cinematográfica homónima, sendo a secuela de Kingsman: The Secret Service (2014). Está protagonizado por Colin Firth, Taron Egerton, Mark Strong, Edward Holcroft e Hanna Alström, que retoman os seus papeis do primeiro filme, xunto con Julianne Moore, Halle Berry, Pedro Pascal, Elton John, Channing Tatum e Jeff Bridges como novos membros do elencco. O filme conta como os membros de Kingsman se unen co seu homólogo estadounidense, Statesman, despois de que a organización Kingsman quedase paralizada e o mundo fose tomado como refén por Poppy Adams e o seu cartel da droga, "The Golden Circle". Personaxes
Colin Firth como Harry Hart (Galahad)
Julianne Moore como Poppy
Taron Egerton como Eggsy (Galahad)
Mark Strong como Merlin
Halle Berry como Ginger
Pedro Pascal como Whiskey
Edward Holcroft como Charlie
Hanna Alström como Princesa Tilde
Emily Watson como Fox
Sophie Cookson como Roxy (Lancelot)
Elton John como el mesmo
Channing Tatum como Tequila
Jeff Bridges como Champ
Kingsman: The Secret Service

Kingsman: The Secret Service é un filme británico-estadounidense de 2014 dirixido por Matthew Vaughn a partir dun guión de Jane Goldman e Vaughn. É o primeiro título da serie cinematográfica Kingsman, e baséase na banda deseñada homónima de Mark Millar e Dave Gibbons.
O filme conta a historia do recrutamento de Gary "Eggsy" Unwin (Taron Egerton) por Harry Hart (Colin Firth) nunha organización de espionaxe chamada Kingsman. Eggsy únese a unha misión, de xeito brutal e cómico, para facer fronte á ameaza global de Richmond Valentine (Samuel L. Jackson), un rico megalómano e ecoterrorista que quere lidar con cambio climático eliminando a maior parte da humanidade. Mark Strong e Michael Caine interpretan papeis secundarios.
A secuela do filme, titulada Kingsman: The Golden Circle, estreouse en setembro de 2017, con Vaughn e o elenco do filme orixinal. A precuela, The King's Man, estreouse nos cinemas dos Estados Unidos o 22 de decembro de 2021. Personaxes
Colin Firth como Harry Hart / Galahad
Samuel L. Jackson como Richmond Valentine
Mark Strong como Hamish Mycroft / Merlin
Taron Egerton como Gary "Eggsy" Unwin / Galahad
Alex Nikolov como Eggsy de neno
Sophie Cookson como Roxanne "Roxy" Morton / Lancelot
Jack Davenport como James Spencer / Lancelot
Mark Hamill como Profesor James Arnold
Sofia Boutella como Gazelle
Edward Holcroft como Charles "Charlie" Hesketh
Jack Cutmore-Scott como Rufus Saville
Geoff Bell como Dean Baker
Samantha Womack como Michelle Unwin
Michael Caine como Chester King / Arthur
Kinich Ahau Patera

Kinich Ahau Patera é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Ten aproximadamente 45 kms de diámetro e está situado a 49, 34° N 310, 2 O. O nome de Kinich Ahau provén da mitoloxía maia, onde Kinich Ahau era o deus do Sol, este nome foi aprobado pola Unión Astronómica Internacional no 2000. Dazhbog Patera está situado cara ao nordeste, Amaterasu Patera está cara ao sur-sueste, e Manua Patera pode ser atopado cara ó suroeste.
Kinnegad

Kinnegad (Cionn Átha Gad en gaélico irlandés) é unha poboación do Condado de Westmeath, en Irlanda. A súa poboación no 2002 era de 1. 425 habitantes.
Atópase no punto de unión das estradas N6 e N4 - dúas das principais rutas que unen o leste co oeste da illa.
Kip Thorne

Kip S. Thorne, nado en Logan (Utah) o 1 de xuño de 1940, é un físico estadounidense. Traxectoria
Forma parte do CALTECH, e colabora no LIGO-VIRGO. En 2017 recibiu o Premio Nobel de Física xunto con Rainer Weiss e Barry Barish, 'pola decisiva contribución o detector LIGO e á observación das ondas gravitacionais'.
Kirikou

Kirikou (pronunciado Kiriku) é o personaxe principal de dous filmes franco-belga-luxemburgueses de Michel Ocelot: Kirikou et la Sorcière (1998)
Kirikou et les bêtes sauvages (2005) Outros soportes
Tamén se publicaron dous libros en francés: Kirikou et la girafe, ISBN|2-7459-1961-X
Kirikou et le fétiche égaré, ISBN|2-7459-1962-8
Un videoxogo: Kirikou (videoxogo) Colaboracións
O autor, Michel Ocelot, permitiu a colaboración do seu personaxe con certas asociacións de acordo co espírito do filme, entre outras: un centro de acollida en París
pozos en Madagascar
ciruxiáns franceses en activo en Níxer
a venda de bonecos Kirikou en beneficio da UNICEF
Kish

Kish foi unha cidade do Norte da Baixa Mesopotamia (o que máis tarde seria o país de Akkad). Foi fundada probablemente cara a principios do terceiro milenio, aínda que hai constancia de poboamentos máis antigos pola súa zona: Nivel El'Amiya (período Ubaid 4000-3500 a. C. ), Yemdet-Nasr (período Uruk 3500-3000 a. C. ). Kish (Tell al-Uhaymir) comprende os asentamentos de Ingharra, Uhaimir, así como outros de menor importancia. Atopábase situada a uns 15 km ao leste de Babilonia. Historia
O asentamento paulatino dos semitas (Acadios) na baixa mesopotamia e no baixo Diyala, seguramente tivo como centro comercial e político á cidade de Kish, cuxa poboación no período Protodinástico xa era principalmente acadia como o demostra a lista de reis, que teñen nomes claramente semitas.
A hexemonía de Kish en Akkad e máis tarde en gran parte da baixa Mesopotamia deu como resultado que os reis sumerio-acadios que pretendían a supremacía sobre os seus rivais, titulásense habitualmente co título ás veces honorífico de "Rei de Kish" ou "Rei das catro partes" (Sumer, Elam, Subartu e Amurru con Kish no centro).
Kislovodsk

Kislovodsk (Кислово́дск) é unha cidade de arredor de 160. 000 habitantes do Krai de Stavropol), Rusia. Está situada na rexión rusa do Cáucaso Norte, entre o Mar Negro e o Mar Caspio.
Kislovodsk significa en ruso auga amarga, debido a que hai moitas fontes naturais arredor da cidade. A finais do século XIX e comezos do XX, Kislovodsk foi fogar para músicos, artistas, e membros da aristocracia rusa, incluíndo o premio Nobel Aleksandr Solzhenitsyn.
Kiss

Kiss é un grupo musical estadounidense formado no ano 1973. A súa primeira formación foi Gene Simmons (voz e baixo), Paul Stanley (voz e guitarra rítmica), Ace Frehley (voz e guitarra) e Peter Criss (voz e batería). Na actualidade está formado por Paul Stanley, Gene Simmons, Tommy Thayer e Eric Singer.
Inconfundibles pola maquillaxe que usan en escena, o grupo acadou a fama a mediados-finais dos anos 70 grazas aos seus elaborados directos. Kiss leva vendidos ao redor de 19 millóns de discos nos Estados Unidos, e as súas vendas en todo o mundo superan os 85 millóns. Discografía
Kiss - 1974 (Casablanca Records)
Hotter Than Hell - 1974 (Casablanca Records)
Dressed to Kill - 1975 (Casablanca Records)
Destroyer - 1976 (Casablanca Records)
Rock and Roll Over - 1976 (Casablanca Records)
Love Gun - 1977 (Casablanca Records)
Dynasty - 1979 (Casablanca Records)
Unmasked - 1980 (Casablanca Records)
Music from "The Elder" - 1981 (Casablanca Records)
Creatures of the Night - 1982 (Casablanca Records)
Lick It Up - 1983 (Mercury Records)
Animalize - 1984 (Mercury Records)
Asylum - 1985 (Mercury Records)
Crazy Nights - 1987 (Mercury Records)
Hot in the Shade - 1989 (Mercury Records)
Revenge - 1992 (Mercury Records)
Carnival of Souls: The Final Sessions - 1997 (Mercury Records)
Psycho Circus - 1998 (Mercury Records)
Sonic Boom - 2009 (Kiss Records)
Monster - 2012 (Universal Music Group)
Kita-ku, Ōsaka

Kita-ku (北区, きたく) é un dos 24 barrios da cidade xaponesa de Osaca. O casco central deste barrio é Umeda, onde hai grandes almacéns e moitas tendas comerciais. Tamén moitas empresas xaponesas teñen oficinas neste barrio. Na illa de Nakanoshima está o concello de Osaca e a oficina do Banco do Xapón. Ten 10, 33 km² de superficie, unha poboación de 97. 263 habitantes (2011) e unha densidade de poboación de 9. 415 hab. /km².